
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Συμπληρωματική έκδοση ομολόγων του ειδικού ομολο¬ 
γιακού δανείου δικαστικών λειτουργών. 1 

Τροποποίηση της Δ.806/582/31.5.93 απόφασης 
Υπουργού Οικονομικών. 2 


Μείωση των συντελεστών καθαρού κέρδους των εμπο¬ 
ρικών και βιομηχανικών επιχειρήσεων που λειτουρ¬ 
γούν στις σεισμόπληκτες περιοχές χωρικής αρμο- 
διότητος των ΔΟΥ Πύργου, Αμαλιάδας και Κρεστέ- 


νων του Νομού Ηλείας. 3 

Τροποποίηση της παρ. 10 του άρθρου 3 του Α.Ν. 
2276/40 «περί συστάσεως Ταμείου Πρόνοιας και 
Επικουρικής Ασφάλισης Προσωπικού Ιπποδρο¬ 
μιών». 4 

Αναγνώριση Νοσοκομειακής Μονάδας ως κατάλληλης 

για άσκηση των γιατρών. 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στο ΦΩΤΗ ΒΑΣΙΛΕΙΟ του ΚΩΝ¬ 
ΣΤΑΝΤΙΝΟΥ. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στον Κόκκινη Νικόλαο του Αθανα; 

σίου. 7 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Κατράπα Ελένη του Ηλία. .. 8 
Προσθήκη τμήματος κλασικής κιθάρας στο παράρτημα 

Λιμένος, Χερσονήσου Κρήτης. 9 

Τροποποίηση σύνθεσης Δευτεροβαθμίου Πειθαρχικού 

Συμβουλίου Εμπορικού Ναυτικού.10 

Σύσταση ιδίου Νομικού Προσώπου στην κοιν. Καλε- 
ντζίου Ν. Αχαΐας με την επωνυμία «Μουσείο Λαϊκής 

Τέχνης - Βιβλιοθήκη».11 

Σύσταση ιδίου Νομικού Προσώπου στην κοιν. Καλε- 
ντζίου Ν. Αχαΐας με την επωνυμία «Μουσείο Γ. Α. 

Παπανδρέου». .. 12 

Ψήφιση Ο.Ε.Υ. του Δήμου Κολινδρού.13 

Διορισμός μελών Διοικητικής Επιτροπής Στρατιωτικών 

Επιτάξεων Νομού Φθιώτιδας.14 

Τροποποίηση της 6325/17.6.93 απόφασης Νομάρχη 
Χίου περί διορισμού μελών Διοικητικής Επιτροπής 

Στρατιωτικών Επιτάξεων Ν. Χίου.15 

Μεταβίβαση αρμοδιοτήτων του Γενικού Γραμματέα 
ΕΟΤ . 16 


Διορθώσεις Σφαλμάτων 

Διόρθωση σφάλματος στην Η 6612/1.11.93 απόφαση 

ΥΠΕΠΘ .17 

Διόρθωση σφάλματος στην Φ.121/Β3/1444 του 
Υπουργείου Εθνικής Παιδείας και θρησκευμάτων 
«Κοστολόγηση των δωρεών διατιθεμένων συγγραμ¬ 
μάτων στους φοιτητές Α.Ε.Ι. για το ακαδημαϊκό έτος 


1992-1993» .18 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2071810/9274/0023 ' (1) 


Συμπληρωματική έκδοση ομολόγων του ειδικού ομολογια¬ 
κού δανείου δικαστικών λειτουργών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την διάταξη του άρθρου 14 παρ. 11 του Ν. 1968/91 
(ΦΕΚ 150/91 τ.Α'). 

2. Την αριθμ. 2019812/1209/0022/28.2.1992 από¬ 
φαση" του Υπουργού Οικονομικών και Δικαιοσύνης (ΦΕΚ 
232/6.4.92 τ.Β'). - 

3. Την Γνωμοδότηση αρ. 255/92 του Νομικού Συμβου¬ 
λίου του Κράτους. 

4. Την κοινή απόφαση Πρωθυπουργού και Υπουργού 
Οικονομικών αρ. Γ.Υ. 5246/14.10.1993 «Ανάθεση αρμο¬ 
διοτήτων Υπουργού Οικονομικών στους Υφυπουργούς Οι¬ 
κονομικών». 

5. Την απόφαση του Υπουργού Οικονομικών αρ. 
2078602 /4907 /0023/ 5.11.1992 (ΦΕΚ 246 / Β7 
9.4.1993). 

’ 6. Τις σχετικές συμπληρωματικές καταστάσεις αρμο¬ 

δίων δικαστικών Υπηρεσιών Υπουργείου Δικαιοσύνης, 
αποφασίζουμε: 

Την συμπληρωματική έκδοση ομολόγων του ειδικού 
ομολογιακού δανείου δικαστικών λειτουργών ποσού «Εν¬ 
νέα εκατομμυρίων, εννιακοσίων πενήντα χιλιάδων» 
(9.950.000) δραχμών. 

Κατά τα λοιπά (τύπο έκδοσης και γενικούς όρους ομο¬ 
λόγων) ισχύει η απόφαση αρ. 2078602/4907/0023/ 
5.11.1992 του Υπουργού Οικονομικών (ΦΕΚ 246/Β/ 
9.4.93). 

Κάλυψη Δαπάνης. 

Από τις διατάξεις της απόφασης αυτής προκαλείται δα- 

πάνη σε βάρος του οικ. έτους 1993 ύψους 2100 χιλιάδων, 
1994 4200 χιλιάδων και το έτος 1996 3650χιλ. δραχμών. 

Η απόφασή μας αυτή να δημοσιευθεΐ στην Εφημερίδα 
της Κυβερνήσεως. 

Αθήνα, 18 Νοεμβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. Φ. 321/46 (2) 

Τροποποίηση της Δ.806/582/31.5.93 απόφασης Υπουρ¬ 
γού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις της περίπτωσης ε του άρθρου 47 του Ν. 
2127/93 (ΦΕΚ 48/Α). 

2. Την αριθμ. Δ.806/582/31.5.1993 Υπουργική Από¬ 
φαση «Διαδικασία χορήγησης βιομηχανοποιημένων κα¬ 
πνών στο εργατοτεχνικό προσωπικό των καπνοβιομηχα¬ 
νιών». 

3. Την αριθμ. Γ.Υ. 5246/14.10.1993 Κοινή Απόφαση 
του Πρωθυπουργού και του Υπουργού Οικονομικών «Ανά¬ 
θεση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (ΦΕΚ 829/13/1993). 

4. Την ανάγκη όπως η απαλλαγή της περίπτωσης ε του 
άρθρου 47 του παραπάνω Νόμου επεκταθεί και στο εργα¬ 
τικό προσωπικό των καπνοβιομηχανιών, το οποίο ασχολεί- 
ται με την παραγωγή των υλικών συσκευασίας των καπνι¬ 
κών προϊόντων. 

5. Ότι από τις διατάξεις της παρούσας δεν προκαλείται 
δαπάνη στον Κρατικό Προϋπολογισμό, αποφασίζουμε: 

1. Μετά το δεύτερο εδάφιο της παραγράφου 2 του άρ¬ 
θρου 1 της αριθμ. Δ. 806/582/31.5.1993 Υπουργικής 
Απόφασης, προστίθεται νέο εδόφιο, ως ακολούθως: 

«Επίσης ως εργατοτεχνικό προσωπικό θεωρούνται και 
τα πρόσωπα που απασχολούνται στην παραγωγή των υλι¬ 
κών συσκευασίας των προϊόντων της καπνοβιομηχανίας, 
ανεξάρτητα του χώρου εργασίας τους». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

-*- 

Αριθ. 1141711/15104/Γ0012 (3) 

Μείωση των συντελεστών καθαρού κέρδους των εμπορι¬ 
κών και βιομηχανικών επιχειρήσεων που λειτουργούν 
στις σεισμόπληκτες περιοχές χωρικής αρμοδιότητος 
των ΔΟΥ Πύργου, Αμαλιάδας και Κρεστένων του Νο¬ 
μού Ηλείας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 36 παρ. 2 του Ν. Δ/τος 
3323/1955 «περί φορολογίας εισοδήματος», με τις 
οποίες παρέχεται νομοθετική εξουσιοδότηση στον 
Υπουργό Οικονομικών να καθορίζει τους συντελεστές κα¬ 
θαρού κέρδους των εμπορικών και βιομηχανικών επιχει¬ 
ρήσεων. 

2. Τις εκτεταμένες ζημιές που δημιουργήθηκαν από 


τους καταστρεπτικούς σεισμούς στις περιοχές χωρικής 
αρμοδιότητος των ΔΟΥ Πύργου, Αμαλιάδας και Κρεστέ¬ 
νων και την ανάγκη ενισχύσεως για το λογο αυτό της επι¬ 
χειρηματικής δραστηριότητος στις πληγείσες περιοχές, 
δεδομένου ότι δεν έχει αποκατασταθεί ακόμα η οιιΛνο- 
μική και κοινωνική ζωή στις ανωτέρω περιοχές. 

3. Την αριθ. ΓΥ. 5246/14.10.93 (ΦΕΚ 829/Β) κοινή 
απόφαση του Πρωθυπουργού και Υπουργού Οικονομικών, 
με την οποία ανατέθηκαν αρμοδιότητες στους Υφυπουρ¬ 
γούς Οικονομικών, αποφασίζουμε: 

Μειώνουμε για τις χρήσεις 1993 έως και 1996 κατά 
30% τους συντελεστές προσδιορισμού των καθαρών κερ¬ 
δών των εμπορικών, βιοτεχνικών και βιομηχανικών επιχει¬ 
ρήσεων που λειτουργούν στις σεισμόπληκτες περιοχές 
του Νομού Ηλείας, που υπάγονται στη χωρική αρμοδιό¬ 
τητα των ΔΟΥ Πύργου, Αμαλιάδας και Κρεστένων. 

Σε περίπτωση που στις σεισμόπληκτες περιοχές λει¬ 
τουργούν υποκαταστήματα επιχειρήσεων των οποίων η 
έδρα βρίσκεται σε άλλη περιοχή, η μείωση του συντελε¬ 
στή καθαρού κέρδους αφορά μόνο τα ακαθάριστα έσοδα ή 
τις αγορές του υποκαταστήματος. 

Η απόφαση αυτή που δεν δημιουργεί δαπάνη στον κρα¬ 
τικό προϋπολογισμό, να δημοσιευτεί στην Εφημερίδα της 
Κυβερνήσεως. 

Αθήνα, 17 Νοεμβρίου 1993 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 

-4- 

Αριθ. 103/1311 (4) 

Τροποποίηση της παρ. 10 του άρθρου 3 του Α.Ν. 2276/40 

«περί συστάσεως Ταμείου Προνοίας και Επικουρικής 

Ασφάλισης Προσωπικού Ιπποδρομιών». 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 1 και 5 του Α.Ν. 2276/40. 

2. Τις διατάξεις του άρθρου 1 του Ν. Δ/τος 2520/53 (Α 
220 ). 

3. Τις διατάξεις των άρθρων 23 (παρ. 1 εδαφ. στ), 24 
(παρ. 1 και 2 εδαφ. γ) και 27 (παρ. 1 εδαφ. δ) του Ν. 1558/ 
1985 (Α137) και του άρθρου 27 του Ν. 2081/1992 
(Α154). 

4. Τις διατάξεις του Π. Δ/τος 455/1993 (Α189) Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών. 

5. Την αρ. 2024/26.10.93 (Β833) Κοινή Απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων. 

6. ΤΗ γνώμη του Διοικητικού Συμβουλίου του Ταμείου 
Προνοίας και Επικουρικής Ασφάλισης Προσωπικού Ιππο¬ 
δρομιών, που διατυπώθηκε κατά την αρ. 2484/2.2.93 συ¬ 
νεδρίασή του. 

7. ΤΗν γνώμη του Συμβουλίου Κοινωνικής Ασφάλειας, 
που διατυπώθηκε κατά την 32/22.9.93 συνεδρίασή του 
της ΚΖ περιόδου. 

8. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Ταμείου Προνοίας 
και Επικουρικής Ασφαλ. Προσωπικού Ιπποδρομιών, απο¬ 
φασίζουμε: 

Η παρ. 10 του άρθρου 3 του Α.Ν. 2276/40, όπως τρο¬ 
ποποιήθηκε με την αρ. 418/20.1.1984 (Β 313) Υπουργική 

Απόφαση αντικαθίσταται ως εξής: 

«10. Τα από τους αναβάτες και μαθητευόμενους κατα¬ 
βαλλόμενα ασφάλιστρα, που δεν μπορεί να είναι κατώ¬ 
τερα του ποσοστού 10% στις αμοιβές τους, με ισόποση 
καταβολή από τον ιδιοκτήτη του ίππου που ιππεύουν. 

Από τα πιο πάνω συνολικά ασφάλιστρα, 18 ποσοστιαίες 
μονάδες, διατίθενται για την ασφάλιση των αναβατών και 
μαθητευομένων, κατά του ατυχήματος και 2 ποσοστιαίες 
μονάδες για την ασφάλισή τους, κατά της ασθένειας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Νοεμβρίου 1993 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 
' -♦-- 

Αριθ. Υ7/6272 (5) 

Αναγνώριση Νοσοκομειακής Μονάδας ως κατάλληλης για 
άσκηση των γιατρών. 

Ο ΓΕΝΙΚΟΣ ΔΙΕΥΘΥΝΤΗΣ ΥΓΕΙΑΣ 
ΤΟΥ ΥΠΟΥΡΓΕΙΟΥ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝ/ΚΩΝ ΑΣΦΑΛΙΣΕΩΝ 

Έχοντας υπόφη: 

1. Τις διατάξεις του άρθρου 6 του Ν.Δ. 3366/55 καθώς 
και της παρ. 2 του άρθρου 8 του Ν. 2071/92. 

2. Την με αριθ. 3/9.4.93 γνωμοδότηση της Υποεπιτρο¬ 
πής για αναγνώριση Κέντρων για χορήγηση ειδικότητας. 

3. Την με αριθ. 3246/93 απόφαση της Εκτελεστικής 
Επιτροπής του ΚΕ.Σ.Υ. 

4. Την με αριθ. ΔΥ3α/οικ. 451 /3.3.93 (ΦΕΚ ΒΊ 74/93) 
απόφαση του Υφυπουργού Υγείας, Πρόνοιας και Κοινών. 
Ασφαλίσεων για μεταβίβαση αρμοδιοτήτων και του δικαι¬ 
ώματος υπογραφής εγγράφων «Με εντολή Υφυπουργού» 
για τον Τομέα Υγείας, αποφασίζουμε: 

I. Επικυρώνουμε την ανωτέρω γνωμοδότηση της Ε.Ε. 
του ΚΕΣΥ, με την οποία αναγνωρίζεται η Παν. Χειρουργική 
Κλινική του Περ. Παν/κού Γεν. Νοσ/μείου Πατρών, ως κα¬ 
τάλληλη για ένα (1) χρόνο άσκηση των γιατρών στη Χει¬ 
ρουργική θώρακος. 

II. Κάλυψη δαπάνης. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. ^ 

Αθήνα, 16 Νοεμβρίου 1993 

Ο Γ εν. Δ/ντής 

Δ. ΧΑΝΙΩΤΗΣ 

- · > 

Αριθ. Πιγ/2264 (6) 

Χορήγηση άδειας ασκήσεως επαγγέλματος Κοινωνικού 
Λειτουργού στο ΦΩΤΗ ΒΑΣΙΛΕΙΟ του ΚΩΝΣΤΑΝΤΙ¬ 
ΝΟΥ. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/2264/11.11.1993 έχει χο¬ 


ρηγηθεί στον ΦΩΤΗ ΒΑΣΙΛΕΙΟ του ΚΩΝΣΤΑΝΤΙΝΟΥ 
άδεια ασκήσεως επαγγέλματος Κοινωνικού Λειτουργού. 

Αθήνα, 11 Νοεμβρίου 1993 

Με εντολή Υπουργού 
Ο Διευθυντής 
Γ. ΜΠΕΣΗΣ 

- ♦ - 

Αριθ. Πιγ/2271 (7) 

Χορήγηση άδειας ασκήσεως επαγγέλματος Κοινωνικού 

Λειτουργού στον Κόκκινη Νικόλαο του Αθανασίου. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/2271/12.11.1993 έχει χο¬ 
ρηγηθεί στον Κόκκινη Νικόλαο του Αθανασίου άδεια 
ασκήσεως επαγγέλματος Κοινωνικού Λειτουργού. 

Αθήνα, 12 Νοεμβρίου 1993 

Με εντολή Υπουργού 
Ο Διευθυντής 
Γ. ΜΠΕΣΗΣ 

-—-♦- 

Αριθ. Πιγ/2258 (8) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κατράπα Ελένη του Ηλία. 

Ο ΥΠΟΥΡΓΟΣ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας, Πρόνοιας και 
Κοινωνικών Ασφαλίσεων Πιγ/2258/10.11.1993 έχει χο¬ 
ρηγηθεί στην Κατράπα Ελένη του Ηλία άδεια ασκήσεως 
επαγγέλματος Κοινωνικού Λειτουργού. 

Αθήνα, 10 Νοεμβρίου 1993 

Με εντολή Υπουργού 
Ο Διευθυντής 
Γ. ΜΠΕΣΗΣ 

■ - ♦— - 

Αριθ. ΥΠΠΟ/ΚΑΤΕΧΝ/Δ/59664 (9) 

Προσθήκη τμήματος κλασικής κιθάρας στο παράρτημα Λι- 
μένος, Χερσονήσου Κρήτης. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά όρ¬ 
γανα». 

2. Το Π.Δ/γμα 941/77 «περί οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/1966 «Περί ιδρύσεως ιδιωτικών μου¬ 
σικών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίς των ιδιωτικών μουσικών ιδρυ¬ 
μάτων ως και το από 11.11.1957 Β.Δ. «Περί κυρώσεως 
του εσωτερικού κανονισμού του Ωδείου Θεσσαλονί¬ 
κης». 

5. Την απόφαση αριθ. ΥΠΠΟ/ΓΝΟΣ/33992/31.8.1957 
«Προϋποθέσεις τμήματος κλασικής κιθάρας (ΦΕΚ 500/ 
τ.Β'/1987). 

6. Την απόφαση αριθ. ΥΠΠΟ / ΓΝΟΣ/49095/ 

30.10.1991 «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους 
Γεν. Γραμματείς Γεν. Δ/ντές Προϊσταμένους Διευθύν¬ 
σεων Τμημάτων, Γραφείων της Κ.Υ. του ΥΠΠΟ (ΦΕΚ 
987/τ.Β/28.11.1991). 

7. Τηναριθ. ΥΠΠΟ/ΚΑΤΕΧΝ/Δ/49977/Τ.Β/6.10.1993 
απόφασή μας «χορήγηση άδειας ίδρυσης και λειτουργίας 
παραρτήματος του Εθνικού Ωδείου στο Λιμένα Χερσονή¬ 
σου» (ΦΕΚ 824/τ.Β'/8.10.1993). 

8. Την από 28.5.1993 αίτηση του Εθνικού Ωδείου με τα 
συνημμένα δικαιολογητικά, αποφασίζουμε: 

Συμπληρώνουμε την αριθ. ΥΠΠΟ/ΚΑΤΕΧΝ/Δ/49977/ 
Τ.Β76.10.1993 απόφασή μας «Χορήγηση άδειας ίδρυσης 
και λειτουργίας παραρτήματος του Εθνικού Ωδείου στον 
Λιμένα Χερσονήσου Κρήτης, και εγκρίνουμε τη λειτουργιά 
του τμήματος κλασικής κιθάρας από το σχολικό έτος 1993 
- 94 . 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 15 Νοεμβρίου 1993 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-—+- 

Αριθ. 2231.1/13/93 (10) 

Τροποποίηση σύνθεσης Δευτεροβαθμίου Πειθαρχικού 
Συμβουλίου Εμπορικού Ναυτικού. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: „ 

1. Το άρθρο 11 παρ. γ του Π.Δ. 259/88 «Περί Οργανι¬ 
σμού ΥΕΝ» (ΦΕΚ 117/3.6.88). 

2. Το Π.Δ. 861/79 «Περί Πειθαρχικών Συμβουλίων ΕΝ 
και της ενώπιον αυτών διαδικασίας» (ΦΕΚ 246Α/ 
1.11.79). 

3. Το Π.Δ. 580/10.12.84 «Περί τροποποιήσεως του 
εδαφίου III της παρ. α του άρθρου 1 του Ν.Δ. 861/79» 
(ΦΕΚ 206Α/1984). 

4 . Το Π.Δ. 579/89 «Περί τροποποιήσεως του Π.Δ. 861/ 
79» (ΦΕΚ 246 Α/20.12.89). 

5. Την 2231.1/6/93/25.6.1993 απόφασή μας, αποφα¬ 
σίζουμε: 

Τροποποιούμε τη σύνθεση του Δευτεροβαθμίου Συμ¬ 
βουλίου ΕΝ που καθορίστηκε με την παραπάνω απόφασή 
μας (σχ. 5) ως κατωτέρω: 

ΔΕΥΤΕΡΟΒΑΘΜΙΟ ΠΕΙΘΑΡΧΙΚΟ ΣΥΜΒΟΥΛΙΟ ΕΝ 

1. Τακτικός Πρόεδρος Αρχιπλοίαρχος ΛΣ ΣΚΑΡΜΕΑ 
Παναγιώτη με αναπληρωτή του τον Αρχιπλοίαρχο ΛΣ ΧΑΡ¬ 
ΤΟΦΥΛΗ Κων/νο αντί των προαχθέντων σε Υποναυάρ¬ 
χους ΛΣ ΧΑΤΖΗΝΙΚΟΛΗ Β. και ΚΑΛΟΥΔΗ Α. αντί¬ 
στοιχα. 

2. Αναπληρωτής Γραμματέας Υποπ/ρχος ΛΣ ΚΩΣΤΟ- 
ΠΟΥΛΟΣ Αθ. αντί του προαχθέντος Πλωτάρχου ΛΣ. ΛΑ- 
ΓΙΟΥ Π. 

Η παρούσα απόφαση να δημοσιευθεϊ στην Εφημερίδα 
της Κυβερνήσεως. 

Πειραιάς, 23 Νοεμβρίου 1993 

Ο ΥΠΟΥΡΓΟΣ 

Γ. ΚΑΤΣΙΦΑΡΑΣ 


Αριθ. 26383 (11) 

Σύσταση ιδίου Νομικού Προσώπου στην κοιν. Καλεντζίου 
Ν. Αχαΐας με την επωνυμία «Μουσείο Λαϊκής Τέχνης - 
Βιβλιοθήκη». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 όπως 
τροποποιήθηκαν με το άρθρο 11 παρ. 1 του Ν. 2130/93. 

2. Τις αριθ. 34/93 και 41/93 αποφάσεις του Κοιν. Συμ¬ 
βουλίου Καλεντζίου. 

3. Το αριθ. 331/83 Π.Δ. «Μεταβίβαση αρμοδιοτήτων 
του Υπουργού Εσωτερικών στους Νομάρχες», αποφασί¬ 
ζουμε: 

1. Συστήνουμε ίδιο Νομικό πρόσωπο με το όνομα «Μου¬ 
σείο Λαϊκής Τέχνης - Βιβλιοθήκη στην Κοινότητα Καλε¬ 
ντζίου». 

2. Σκοπός του συνιστώμενου νομικού προσώπου είναι η 
συντήρηση και αξιοποίηση του υπάρχοντος υλικού, η συ¬ 
γκέντρωση νέου, που προέρχεται από την πολιτιστική κλη¬ 
ρονομιά των προγόνων μας και η σύνδεση της νεολαίας με 
το λαϊκό πολιτισμό. 

Επίσης η συνέχιση λειτουργίας της υπάρχουσας βιβλιο¬ 
θήκης, ο εμπλουτισμός της με πάσης φύσης βιβλία και η 
διάθεση τους σε δημότες και παρεπιδημούντες για με¬ 
λέτη. 

3. Πόροι του Νομικού Προσώπου είναι: 

α) Κάθε φύσης συνδρομές εισφορές και δωρεές. 

β) Κρατική επιχορήγηση ή άλλη νομική πρόσοδος. 

γ) Ετήσια επιχορήγηση της Κοινότητας δρχ. 20.000. 

4. Το συνιστώμενο Νομικό πρόσωπο διοικείται από πε¬ 
νταμελές διοικητικό συμβούλιο που αποτελείται από: 

α) Τον εκάστοτε Πρόεδρο της Κοινότητας Καλεντζίου 
ως πρόεδρο, με αναπληρωτή του τον εκάστοτε αντιπρόε¬ 
δρο. 

β) Έναν κοινοτικό σύμβουλο της Κοινότητας Καλε¬ 
ντζίου ως μέλος με αναπληρωτή έναν άλλο Κοινοτικό Σύμ¬ 
βουλο. 

γ) Τον εκάστοτε Πρόεδρο του Πολιτιστικού Συλλόγου 
Καλεντζίου ως μέλος αναπληρούμενο από τον εκάστοτε 
αντιπρόεδρο του Συλλόγου. 

δ) Τον εφημέριο του οικισμού Καλεντζίου ως μέλος, 
αναπληρούμενο από τον εφημέριο του Οικισμού Αγ. Γε- 
ωργίου. 

ε) Έναν καθηγή του Λυκείου - Γυμνασίου ή δάσκαλο 
Δημοτικού Σχολείου Ερυμάνθειας ως μέλος αναπληρού¬ 
μενο από άλλον καθηγητή ή δάσκαλο. 

5. Η θητεία των μελών του διοικητικού συμβουλίου ακο¬ 
λουθεί την Κοινοτική περίοδο. 

6. Το νομικό πρόσωπο εκπροσωπείται ενώπιον των δι¬ 
καστηρίων και κάθε άλλης αρχής από τον Πρόεδρο και 
απόντος ή κωλυομένου αυτού από τον αντιπρόεδρο. 

Από τις διατάξεις της παρούσας προκαλείται δαπάνη σε 
βάρος του προϋπολογισμού της Κοινότητας Καλεντζίου 
δρχ. 20.000 και θα βαρύνει τον εκάστοτε προϋπολογισμό 
αυτής από το έτος 1993 και συγκεκριμένα του ΚΑΕ 212.3. 

Η παρούσα απόφαση να δημοσιευθεϊ στην Εφημερίδα 
της Κυβερνήσεως. 

Πάτρα, 17Νοεμβρίου 1993 

Ο Νομάρχης 
ΣΤ. ΚΑΤΗΧΩΡΙΤΗΣ 

Αριθ. 26384 (12) 

Σύσταση ιδίου Νομικού Προσώπου στην κοιν. ΚαλεντζΙου 
Ν. Αχαΐας με την επωνυμία «Μουσείο Γ. Α. Παπαν- 
δρέου». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89 όπως 
τροποποιήθηκαν με το άρθρο 11 παρ. 1 του Ν. 2130/93. 

2. Τις αριθ. 35/93 και 40/93 αποφάσεις του Κοιν. Συμ¬ 
βουλίου ΚαλεντζΙου. 

3. Το αριθ. 331/83 Π.Δ. «Μεταβίβαση αρμοδιοτήτων 
του Υπουργού Εσωτερικών στους Νομάρχες», αποφασί¬ 
ζουμε: 

1. Συστήνουμε ίδιο Νομικό πρόσωπο με το όνομα «Μου¬ 
σείο Γ. Α. Παπανδρέου» στην Κοινότητα Καλεντζίου». 

2. Σκοπός του Νομικού αυτού προσώπου είναι να τιμη¬ 
θεί και προβληθεί η προσωπικότητα του αείμνηστου Γ. Α. 
Παπανδρέου από τη γενέτειρά του, να αξιοποιηθεί καλλί¬ 
τερα το υλικό που έχει συγκεντρώσει ο Πολιτιστικός Σύλ¬ 
λογος Καλεντζίου και να προβληθεί περισσότερο το χωριό 
και η Κοινότητα. 

3. Πόροι του συνιστώμενου Νομικού Προσώπου είναι: 
α) Η ετήσια επιχορήγηση της Κοινότητας δρχ. 50.000. 
β) Οι κάθε φύσης συνδρομές, εισφορές, δωρεές. 

γ) Οι εισπράξεις από το αντίτιμο των παρεχομένων από 
το Νομικό πρόσωπο πραγμάτων ή υπηρεσιών και 
δ) Κρατική επιχορήγηση ή άλλη νομική πρόσοδος. 

4. Τό συνιστώμενο Νομικό πρόσωπο διοικείται από πε- 
ντάμελές Διοικητικό Συμβούλιο που απατρίζεται από: 

α) Τον εκάστοτε Πρόεδρο της Κοινότητας Καλεντζίου 
ως Πρόεδρο αναπληρούμενο από τον εκάστοτε αντιπρόε¬ 
δρο. 

β) Έναν Κοινοτικό Σύμβουλο της Κοινότητας ως μέλος 
αναπληρούμενο από έναν άλλο Κοινοτικό Σύμβουλο. 

γ) Τον εκάστοτε Πρόεδρο του Πολιτιστικού Συλλόγου 
Καλεντζίου ως μέλος αναπληρούμενο από τον εκάστοτε 
αντιπρόεδρο του Συλλόγου. 

δ) Τον Γραμματέα του Πολιτιστικού Συλλόγου Καλε¬ 
ντζίου, ως μέλος αναπληρούμενο από τον εκάστοτε Ταμία 
του Συλλόγου και 

ε) Έναν πρώην Πρόεδρο του Πολιτιστικού Συλλόγου 
Καλεντζίου ως μέλος αναπληρούμενο με έναν άλλο επί¬ 
σης πρώην Πρόεδρο του Συλλόγου. 

5. Η θητεία των μελών του Δ.Σ. ακολουθεί την κοινοτική 
περίοδο. 

6. Το νομικό πρόσωπο εκπροσωπείται ενώπιον των δι¬ 
καστηρίων και κάθε αρχής από τον Πρόεδρο και απόντος ή 
κωλυομένου αυτού από τον Αντιπρόεδρο. 

Από τις διατάξεις της παρούσας προκαλείται δαπάνη σε 
βάρος του προϋπολογισμού της Κοινότητας Καλεντζίου 
δρχ. 50.000 και θα βαρύνει τον εκάστοτε προϋπολογισμό 
αυτής από το έτος 1993 και συγκεκριμένα του Κ.Σ. 212.3. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πάτρα, 17Νοεμβρίου 1993 

Ο Νομάρχης 
ΣΤ. ΚΑΤΗΧΩΡΙΤΗΣ 


Αριθ. ΕΣ 9173 (13) 

Ψήφιση Ο.Ε.Υ. του Δήμου Κολινδρού. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 «περί 
καταστάσεως προσωπικού Οργανισμών Τοπικής Αυτ/ 
σης». 

2. Τις διατάξεις των άρθρων 1; 2, 3 και 4 του Ν. 1586/ 
1986. 

3. Την εγκύκλιο του ΥΠ.ΕΣ. με αριθ. 53560/59/ 
6.8.1986. 

4. Τις αποφάσεις του Δ.Σ. Κολινδρού με αριθ. 80/93 και 
140/93 με τις οποίες ψηφίζει τον Ο.Ε.Υ. του Δήμου Κο- 
λινδρού. 

5. Τις διατάξεις του άρθρου 27 του Ν. 2081/92 «Προ¬ 
σθήκη άρθρου 27 Α' στον Ν. 1558/85». 

6. Τη γνωμοδότηση του Υπηρεσιακού Συμβουλίου του 
άρθρου 5 του Ν. 1188/81, αποφασίζουμε: 

Εγκρίνουμε την απόφαση του Δ.Σ. Κολινδρού που 
αφορά στην ψήφιση του ΟΕΥ του Δήμου και ορίζονται οι 
θέσεις αυτού ως ακολούθως: 

Άρθρο 1 

Διάρθρωση Υπηρεσίας 

Την Υπηρεσία του δήμου συγκροτούν δύο αυτοτελή γρα¬ 
φεία, τα εξής: 

Α. Διοικητικό - Οικονομικό γραφείο και 

Β. Τεχνικό Γραφείο. 

Άρθρο 2 ■*.«*«■ 

θέσεις προσωπικού 
Α. Μόνιμου προσωπικού 
ΚΑΤΗΓΟΡΙΑ ΠΕ 

Μία (1) θέση ΠΕ 3 Πολιτικού Μηχανικού, με βαθμούς 
Γ-Α και με σχέση Δημοσίου Δικαίου. 

ΚΑΤΗΓΟΡΙΑ ΔΕ 

Τέσσερις (4) θέσεις ΔΕΙ Διοικητικών, με βαθμούς Γ-Α 
και με σχέση Δημοσίου Δικαίου. 

ΚΑΤΗΓΟΡΙΑ ΥΕ 

Μία (1) θέσεη ΥΕ1 κλητήρων; με βαθμούς Δ-Γ και με 
σχέση Δημοσίου Δικαίου. 

Β. Προσωπικού αορίστου χρόνου. 

- Μία (1) θέση οδηγού αυτοτοκινήτου, με σχέση εργα¬ 
σίας Ιδιωτικού Δικαίου αορίστου χρόνου. 

- Μία (1) θέση τεχνιτών - υδραυλικών, με σχέση εργα¬ 
σίας Ιδιωτικού Δικαίου, αορίστου χρόνου. 

- Τέσσερις (4) θέσεις εργατών, με σχέση εργασίας Ιδιω¬ 
τικού Δικαίου, αορίστου χρόνου: Τρείς (3) εργατών καθα¬ 
ριότητας και μία (1) επιμελείας κήπων. 

-Μία (1) θέση καθαρίστριας ιδιωτικού δικαίου, αορί¬ 
στου χρόνου μερικής απασχόλησης (Π.Δ. 410/88 άρθρο 
5). 

Γ. Προσωπικού με προσωρινές προσωποπαγείς θέ¬ 
σεις. 

α) Μία (1) θέση ΔΕ 30 τεχνιτών γενικά - υδραυλικού. 

β) Μία (1) θέση ΥΕ 16 εργατών γενικά - προσωπικού κα¬ 
θαριότητας. 

γ) Μία (1) θέση ΥΕ 16 εργατών γενικά - επιμελείας κή¬ 
πων. 

δ) Μία (1) θέση Πολιτικού Μηχανικού με σχέση εργα¬ 
σίας Ιδ. Δικαίου αορίστου. 

Οι ανωτέρω θέσεις καταργο,ύνται αυτοδίκαια με την 

αποχώρηση από την θέση των υπαλλήλων που τις κατέ¬ 
χουν. 

Άρθρο 3 

Διορισμοί 

Τα προσόντα διορισμού στις θέσεις του παρόντος είναι 
αυτά που προβλέπονται από την ισχύουσα νομοθεσία για 
τους Ο.Τ.Α. (Π.Δ. 37Α/87, 22/89). 

Άρθρο 4 
Προϊστάμενοι 

Προϊστάμενος του διοικητικού - οικονομικού γραφείου 
επιλέγεται και τοποθετείται υπάλληλος του κλάδου ΔΕΙ 
με βαθμό Γ-Α. 

Προϊστάμενος του τεχνικού γραφείου τοποθετείται 
υπάλληλος του κλάδου ΠΕ 3 με βαθμό Γ-Α. 

Η τοποθέτηση γίνεται με απόφαση Δημάρχου κατόπιν 
κρίσεως του υπηρεσιακού συμβουλίου (Ν. 1586/88). 

Άρθρο 5 

Αρμοδιότητες και καθήκοντα 

Διοικητικό οικονομικό γραφείο. 

Ο Προϊστάμενος προΐσταται και εποπτεύει του προσω¬ 
πικού του Διοικητικού, Οικονομικού Γραφείου, παρακο¬ 
λουθεί τη νομοθεσία, νομολογία που ενδιαφέρει το Δήμο, 
παρέχει οδηγίες και κατευθύνσεις στο υπόλοιπο προσω¬ 
πικό, υποβάλλει προτάσεις για την εύρυθμη λειτουργία 
των υπηρεσιών του Δήμου, τηρεί το εμπιστευρικό πρωτό¬ 
κολλο και αρχείο του Δήμου, υπογράφει τα χρηματικά 
εντάλματα. ■ 

Παρακολουθεί την όλη εργασία βεβαίωσης τελών, φό¬ 
ρων και δικαιωμάτων, την εκτέλεση του προϋπολογι¬ 
σμού. 

Επιμελείται και παρακολουθεί την διεκπεραίωση κάθε 
εργασίας που αφορά τους διορισμούς, προαγωγές, κανο¬ 
νικές άδειες, χορήγηση χρονοεπιδομάτων, κλιμακίων 
κ.λπ. τήρηση ατομικών φακέλλων όλου του προσωπικού 
του Δήμου. 

Επίσης επιμελείται των πρακτικών συνεδριάσεων Δημο¬ 
τικού Συμβουλίου και Δημαρχιακής Επιτροπής, της σύντα¬ 
ξης των αποφάσεων και της υποβολής στις αρμόδιες αρ¬ 
χές. 

Παραλαμβάνει την αλληλογραφία του Δήμου και την χα¬ 
ρακτηρίζει. 

Ελέγχει την τήρηση και καταχώρηση στα ληξιαρχικά βι¬ 
βλία των ληξιαρχικών γεγονότων, της διαδικασίας τέλεσης 
πολιτικών γόμων. 

Τέλος παρακολουθεί και ελέγχει την σύνταξη Μητρώων 
Αρρένων καθώς και κάθε εργασίας με το αντικείμενο 
αυτό. 

Τεχνικό γραφείο 

Ο Προϊστάμενος του τεχνικού γραφείου, προΐσταται, 
εποπτεύει της όλης τεχνικής υπηρεσίας, φροντίζει για την 
σύνταξη μελετών, επιβλέπει κάθε διαδικασία που αφορά 
την εκτέλεση έργων ή προμηθειών, ελέγχει την σωστή 
εφαρμογή των όρων της συμμετοχής για την καλή και σύμ¬ 
φωνα με την μελέτη εκτέλεση των έργων, παρακολουθεί 
την πρόοδο των εργασιών, θεωρεί τις μελέτες, τους συ¬ 
γκριτικούς πίνακες κ.λπ. 

Ελέγχει την τήρηση φακέλλων των έργων και προμη¬ 
θειών με όλα τα στοιχεία σύμφωνα με τις διατάξεις των 
Νόμων περί εκτέλεσης έργων. 

1. Προωθεί τα απαραίτητα δικαιολογητικά στο λογιστή¬ 


ριο, για την πληρωμή των απαιτήσεων από έργα και προμή¬ 
θειες. 

Με τις διατάξεις της απόφασης αυτής προκαλείται δα¬ 
πάνη ύψους 37.000.000 περίπου, σε βάρος του προϋπο¬ 
λογισμού του Δήμου Κολινδρού. 

Για το τρέχον οικον. έτος έχει υποβληθεί πίστωση 
ύψους δρχ. 21.500.000 στον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 10 Νοεμβρίου 1993 

Με εντολή Νομάρχη 
Η Διευθύντρια 
ΕΥΘΥΜΙΑ ΛΙΑΠΗ 

Αριθ. 14709 (14) 

Διορισμός μελών Διοικητικής Επιτροπής Στρατιωτικών 

Επιτάξεων Νομού Φθιώτιδας. 

Ο ΝΟΜΑΡΧΗΣ ΦΩΚΙΔΑΣ 

Με την 14709/17.11.93 απόφασή μας που εκδόθηκε 
σε εκτέλεση ισχυουσών διατάξεων διορίστηκαν οι παρα¬ 
κάτω ως μέλη της Διοικητικής Επιτροπής Στρατιωτικών 
Επιτάξεων του Νομού Φωκίδας: 
α) Τακτικά Μέλη. 

αα) Μυλωνάς Δημήτριος, Πρωτόδικης Άμφισσας, Πρό¬ 
εδρος της Επιτροπής. 

ββ) Μπιμπής Κων/νος, Πρωτόδικης Άμφισσας, 
γγ) Δαλιάνης Ιωάννης, Αντ/χης (ΠΒ) του ΚΕΠΒ θηβών. 
δδ) Αλεξόπουλος Αθανάσιος, Λ/γος (ΣΛ) του Στρατολο¬ 
γικού Γ ραφείου Άμφισσας. 

εε) Μακρής Παναγιώτης Οικονομικός Έφορος Άμφισ¬ 
σας. 

β) Αναπληρωματικά Μέλη: 
αα) Κράνης Ανδρέας, Πρωτόδικης Άμφισσας, 
ββ) Ρέκκας Δημήτριος Πρωτόδικης Άμφισσας, 
γγ) Γκέκας Αθανάσιος, Τ/χης (Φ.Π.Β.) του ΚΕΠΒ θη¬ 
βών. 

δδ) Πάτμιος Αναστάσιος, Λ/γός (ΠΒ) του ΚΕΠΒ θηβών. 
εε) Παπαθανασίου Δωροθέα, υπάλληλος της ΔΟΥ Άμ¬ 
φισσας. 

γ) Γραμματέας της Επιτροπής η Ευσταθία Πάλλα, υπάλ¬ 
ληλος του Κλάδου ΔΕ Διοικητικού - Λογιστικού με βαθμό 
Γραφέα Α' της Δ/νσης Εσωτερικών. 

Με την παρούσα παύει να ισχύει κάθε προηγούμενη 
σχετική απόφασή μας. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Άμφισσα, 17 Νοεμβρίου 1993 
Ο Νομάρχης 

ΑΝΑΣΤΑΣΙΟΣ ΓΑΡΥΦΑΛΛΙΔΗΣ 
- 4 - 

Αριθ. 10627 (15) 

Τροποποίηση της 6325/17.6.93 απόφασης Νομάρχη 
Χίου περί διορισμού μελών Διοικητικής Επιτροπής 
Στρατιωτικών Επιτάξεων Ν. Χίου. 

Ο ΝΟΜΑΡΧΗΣ ΧΙΟΥ 
Έχοντας υπόψη: 

1. Την αριθ. 6325/17.6.93 απόφασή μας, περί ορισμού 
μελών Διοικητικής Επιτροπής Στρατιωτικών Επιτάξεων Ν. 
Χίου. 

2. Τις διατάξεις του άρθρου 23 του Ν. 4442/29 «Περί 
στρατιωτικών εισφορών και Ναυλώσεων» όπως τροποποι- 

ήθηκε από το άρθρο 3 του Ν. 2278/40 και το Π.Δ. 115/84 
(ΦΕΚ 39/6.4.84). 

3. Το αριθ. Φ. 851/3/117470 Σ. 76/13.9.93 έγγραφο 
της ΑΣΔΕΝ με το οποίο ορίζει νέα μέλη στην ανωτέρω επι¬ 
τροπή, αποφασίζουμε: 

Τροποποιούμε την 6325/17.6.93 απόφασή μας και ορί¬ 
ζουμε τακτικά μέλη της ανωτέρω επιτροπής: 
α) Τον Τ/χη (ΠΖ) Πολυχρόνη Ρουσάκη του 218 ΤΕ, 
β) Τον Τ/χη (Τθ) Δημήτριο Καρκαφίρη του 643 ΤΕ και 
αναπληρωματικά μέλη: 

α) Τον Τ/χη (ΠΒ) Ιωάννη Βενιέρη της 96 ΜΕΘ, 
β) Τον Τ/χη (ΔΒ) Βασίλειο Κόκλα του 96 ΛΔΒΕΘ. 
Κατά τα λοιπά ισχύει η 6325/17.6.93 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Χίος, 15 Νοεμβρίου 1993 

Ο Νομάρχης 
ΠΑΝ. ΡΗΓΑΣ 

-♦- 

Αριθ. 536835 (16) 

Μεταβίβαση αρμοδιοτήτων του Γενικού Γραμματέα ΕΟΤ. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

α. Τις διατάξεις του άρθρου 2 του ΝΔ 201 /74 «περί τρο- 
ποποιήσεως της περί ΕΟΤ Νομοθεσίας» με το οποίο επα¬ 
νήλθε σε ισχύ το άρθρο 7 του ΑΝ 1565/50, όπως κυρώ¬ 
θηκε με το Ν. 1624/51, συμληρώθηκε με το άρθρο 7 του 
ΝΔ 4109/60 και ισχύει σήμερα. 

β. Το ΠΔ 884/75 «περί κανονισμού διαρθρώσεως των 
Υπηρεσιών και καταστάσεων του προσωπικού του ΕΟΤ». 
γ. Τις διατάξεις των Ν. 1232/82 και 1256/82. 
δ. Την υπ’ αριθ. 521895/15.7.91 απόφαση του Γενικού 
Γ ραμματέα του ΕΟΤ. 

ε. Τις διατάξεις του Ν. 2160/93 (Ετκ. 118/19.7.93). 
στ. Τις διατάξεις του άρθρου 27 του Ν. 2081/92 (Ετκ. 
154/10.9.92). 

ζ. Το γεγονός ότι από τις διατάξεις του παρόντος ουδε- 
μία δαπάνη προκαλείται σε βάρος του Προϋπολογισμού 
του ΕΟΤ, αποφασίζουμε: 


1. Μεταβιβάζουμε στον Βασ. Κοσελάκη την αρμοδιό¬ 
τητα υπογραφής των τακτικών χρηματικών ενταλμάτων 
πληρωμής και προπληρωμής καθώς και των επιταγών του 
Ελληνικού Οργανισμού Τουρισμού ανεξαρτήτως ποσού. 

2. Σε περίπτωση κωλύματος ή απουσίας του ανωτέρω, 
μεταβιβάζουμε την αρμοδιότητα αυτή στην Εφρ. Χρυσι- 
κού. 

3. Διατηρούμε το δικαίωμα της παράλληλης άσκησης 
της ανωτέρω αρμοδιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 1993 

Ο Γενικός Γραμματέας 
ΑΛΕΞΙΟΣ ΚΟΙΜΗΣΗΣ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 


(17) 

Διορθώνεται το όνομα του αναπληρωματικού μέλους 
του Διοικητικού Συμβουλίου του Βαρβακείου Ιδρύματος 
από το εσφαλμένο στο ορθό «Πατεράκη Παν/τα» αντί του 
εσφαλμένου «Πουτεράκη Παν/τα» που δημοσιεύτηκε στο 
(ΦΕΚ 848/τ. Β’11.11.93). 

(Από το ΥΠΕΠΘ) 


-♦- . 

(18) 

Στην Φ.121/Β3/1444 απόφαση του Υπουργείου Εθνι¬ 
κής Παιδείας και θρησκευμάτων «Κοστολόγηση των δω¬ 
ρεών διατιθεμένων συγγραμμάτων στους φοιτητές Α.Ε.Ι. 
για το ακαδημαϊκό έτος 1992-1993» που δημοσιεύθηκε 
στο ΦΕΚ 480/1.7.1993 τ.Β' σελίδα 5260 και στο 3ο στίχο 
εκ των άνω επιφέρεται η πιο κάτω διόρθωση: 

Από το εσφαλμένο τιμή του συγγράμματος «Σχεδιασμός 
Χημικών Βιομηχανιών»: «1300». 

στο σωστό «3.200». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ_ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΗ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00’ έως 13.00 - 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

’Τμιϊμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης οτο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » » 

Β 

» 

30.000 

» 

1.500 

Υ) 

» » » 

Π 

» 

10.000 

» 

500 

δ) 

» » » 

Δ' 

» 

30.000 

» 

1.500 

ε) 

» » » 

Αναπτυξιακών Πράξεων 

» 

20.000 

» 

1.000 

στ) 

» » » 

Ν.Π.Δ.Δ. 

» 

10.000 

» 

500 

ζ) 

» » » 

ΠΑΡΑΡΤΗΜΑ 

» 

5.000 

» 

250 

η) 

» » » 

Δελτ. Εμπ.& Βιομ. Ιδ. 

» 

10.000 

» 

500 

θ) 

» » » 

Αν. Ειδικού Δικαστηρίου 

» 

3.000 

» 

150 

Ο 

» » » 

Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τπλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















